Diari Oficial de la Generalitat Valenciana


Sumari del DOGV 2471, del 16-03-1995 (1995/834133)

ORDRE de 13 de gener de 1995, de la Conselleria d'Economia i Hisenda, per la qual acorda, amb la declaració prèvia d'alienabilitat, l'alienació a favor de José Luis Vallés Cervera, d'una parcel.la, propietat de la Generalitat Valenciana, de 29 m2 de superfície, situada a Vinaròs, carrer de Sant Pere, núm. 7.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/13/(5)/dof/vci/html**

### Dades del document

Número de DOGV
:   2471

Data del DOGV
:   16-03-1995

Secció del DOGV
:   DISPOSICIONS GENERALS

Número del document
:   1995/834133


Data del document
:   13-01-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 13 de gener de 1995, de la Conselleria d'Economia i Hisenda, per la qual acorda, amb la declaració prèvia d'alienabilitat, l'alienació a favor de José Luis Vallés Cervera, d'una parcel.la, propietat de la Generalitat Valenciana, de 29 m2 de superfície, situada a Vinaròs, carrer de Sant Pere, núm. 7.  
A instàncies de José Luis Vallés Cervera, aquesta conselleria tramita l'expedient per a l'alienació a favor d'aquest, d'una parcel.la, propietat de la Generalitat Valenciana, de 29 m2 de superfície, situada a Vinaròs, carrer de Sant Pere, núm. 7-B.  
José Luis Vallés Cervera és propietari de la finca situada a Vinaròs, carrer de Sant Pere, núm. 7-A, que confronta amb la parcel.la de la Generalitat Valenciana.  
La parcel.la que s'ha d'alienar és un solar, que per la seua extensió menuda no resulta edificable per si sol, en ser inferior a la parcel.la mínima vigent al municipi, ni és susceptible de prestar per tant utilitat concorde amb la seua naturalesa.  
El Servei de Gestió Immobiliària d'aquesta conselleria ha emés un informe on diu que el valor del terreny objecte d'aquesta alienació és de dos milions vuit-centes setanta-set mil cinc-centes vint-i-cinc pessetes (2.877.525 PTA).  
Per això, a proposta de la Direcció General de Patrimoni i Nòmines, i per aplicació dels articles 31, 32 i 37 de la Llei 3/86, de 24 d'octubre, de Patrimoni de la Generalitat Valenciana, d'acord amb els altres informes de l'expedient,  
ORDENE:  
Article primer  
Aprovar la taxació dels terrenys en qüestió, efectuada pel Servei de Gestió Immobiliària d'aquesta conselleria, que fixa el seu valor en dos milions vuit-centes setanta-set mil cinc-centes vint-i-cinc pessetes (2.877.525 PTA).  
Article segon  
Declarar amb caràcter previ l'alienabilitat de la parcel.la en qüestió descrita en l'article següent.  
Article tercer  
Acordar l'alienació, a favor de José Luis Vallés Cervera, d'una parcel.la solar en forma trapezoïdal i 29 m2 de superfície, que confronta: pel nord, amb l'edifici núm. 5 del carrer de Sant Pere; per l'est, amb el carrer de Sant Pere; pel sud i per l'oest, amb el solar de José Luis Vallés Cervera.  
La parcel.la que s'ha d'alienar s'haurà de segregar de la inscrita en el Registre de la Propietat de Vinaròs en el tom 100 de l'arxiu, llibre 39, foli 69, finca 4.703, inscripció 2a, a nom de la Generalitat Valenciana.  
Article quart  
La venda que necessàriament es formalitzarà en escriptura pública es farà per un preu de tres milions tres-centes trenta-set mil nou-centes vint-i-nou pessetes (3.337.929 PTA), amb l'IVA inclòs.  
Les despeses i els impostos que se'n deriven seran pagats per les parts, segons la llei.  
Article cinqué  
El Servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.  
València, 13 de gener de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI